cyanic-selkie/wikianc huggingface dataset:
ভাওয়াল সন্ন্যাসী মামলা
ডান|থাম্ব|250px|শিকাররত অবস্থায় রাজকুমার রমেন্দ্রনারায়ণ রায় ভাওয়াল সন্ন্যাসী মামলা বিংশ শতকের প্রথম ভাগের একটি বিখ্যাত মামলা। অবিভক্ত ভারতবর্ষের বাংলা প্রদেশের ভাওয়াল রাজবাড়ির (বর্তমানে বাংলাদেশের গাজীপুর জেলায় অবস্থিত) কর্তৃত্ব নিয়ে এই মামলার মূল প্রতিপাদ্য ছিলো, মামলার বাদীর পরিচয়। বাদী নিজেকে ভাওয়ালের রাজকুমার রমেন্দ্রনারায়ণ রায় হিসাবে দাবি করেছিলেন, এক দশক আগে যার মৃত্যু ঘটেছিল বলে সবাই জানত।
মৃত্যু ও দাহ
রমেন্দ্রনারায়ণ রায় ছিলেন ভাওয়াল রাজবাড়ির জমিদার বংশের রাজকুমার। তিন ভাই মিলে তারা এই জমিদারির দেখাশোনা করতেন। ভাওয়াল রাজবাড়ি প্রায় ৫৭৯ বর্গ মাইল এলাকা জুড়ে প্রায় ৫ লাখ প্রজা বাস করত।
রমেন্দ্রনারায়ণ ছিলেন তিন ভাইয়ের মধ্যে দ্বিতীয়। অধিকাংশ সময় তিনি শিকারে, আনন্দ-ফুর্তি করে, এবং নারী সংসর্গে কাটাতেন। তার বেশ কয়েকজন রক্ষিতা ছিলো বলেও জানা যায়। ১৯০৫ সাল নাগাদ তিনি যৌন রোগ সিফিলিসে আক্রান্ত হন। ১৯০৯ সালে তিনি চিকিৎসা করার জন্য দার্জিলিংয়ে গমন করেন। সেখানেই ৭ মে ২৫ বছর বয়সে তার মৃত্যু হয় বলে মনে করা হয়। মৃত্যুর কারণ হিসাবে বলা হয় বিলিয়ারি কলিক বা গলব্লাডারে পাথর। তার শবদেহ দাহ করা হয় এবং মে মাসের ১৮ তারিখে তার শ্রাদ্ধ অনুষ্ঠান পালিত হয়।
পরবর্তীকালে প্রশ্ন উঠে, মে মাসের ৮ তারিখে আদৌ কী ঘটেছিলো, এবং দাহ করার দিনক্ষণ ও কার শবদেহ দাহ করা হয়েছে, তা নিয়ে। কোনো কোনো প্রত্যক্ষদর্শীর মতে, ঐ সময়ে হঠাৎ শুরু হওয়া শিলাবৃষ্টি দাহকার্যে ব্যাঘাত সৃষ্টি করে। ফলে শ্মশানে চিতা প্রজ্জ্বলিত করার ঠিক আগমুহূর্তে দাহকার্য স্থগিত হয়ে যায়। শেষকৃত্যে অংশ নেয়া ব্যক্তিরা শিলাবৃষ্টি হতে বাঁচার জন্য যখন অন্যত্র আশ্রয় নেন, তখন মৃতদেহ গায়েব হয়ে যায়।
কুমার রমেন্দ্রনারায়ণের বিধবা তরুণী স্ত্রী বিভাবতী দেবী তার ভাই সত্যেন ব্যানার্জীর সাথে ঢাকায় চলে যান। পরের দশ বছরে ভাওয়াল রাজবাড়ির মালিক অন্য দুই ভাইয়ের মৃত্যু ঘটে। ফলে তদানীন্তন ঔপনিবেশিক শাসক ব্রিটিশদের কোর্ট অফ ওয়ার্ডস কুমারদের বিধবা স্ত্রীদের পক্ষে এই জমিদারীর মালিকানা গ্রহণ করে।
রমেন্দ্রনারায়ণের প্রত্যাবর্তন
রমেন্দ্রনারায়ণের শবদেহ গায়েব হয়ে যাওয়ার গুজব আস্তে আস্তে ছড়িয়ে পড়ে। এ-ও শোনা যেতে থাকে যে, রমেন্দ্রনারায়ণকে জীবিত দেখা গেছে। বাংলার সর্বত্র লোক মারফত অনুসন্ধান চালানো হয়। বলা শুরু যে, কুমার রমেন্দ্রনারায়ণ বেঁচে আছেন এবং সন্ন্যাস ব্রত গ্রহণ করেছেন। রমেন্দ্রনারায়ণের বোন জ্যোতির্ময়ী এই ব্যাপারে খোঁজ করতে শুরু করেন এবং বিশ্বাস করতে শুরু করেন যে, কুমার রমেন্দ্রনারায়ণ সন্ন্যাসী হিসাবে বেঁচে আছেন।
১৯২০-২১ সালের দিকে ঢাকার বাকল্যান্ড বাঁধের কাছে সর্বাঙ্গে ছাই মাখা এক সন্ন্যাসীর আগমন ঘটে। তিনি রাস্তায় চার মাস বসে থাকেন। সুস্বাস্থ্যের জন্য তিনি সবার নজর কাড়েন। গুজব রটে যায় যে, রমেন্দ্রনারায়ণের প্রত্যাবর্তন ঘটেছে। সন্ন্যাসী অবশ্য বলতে থাকেন যে, তার পরিবারকে তিনি ত্যাগ করেছেন। কুমার রমেন্দ্রনারায়ণের ভাগ্নে বুদ্ধু সন্ন্যাসীকে দেখে আসেন, তবে তিনিই রমেন্দ্রনারায়ণ কি না, তা নিশ্চিত হতে পারেননি। ১৯২১ সালের ১২ এপ্রিল তারিখে স্থানীয় ব্যক্তিরা এই সন্ন্যাসীকে হাতিতে করে জয়দেবপুরে পাঠিয়ে দেন।
পরের কয়েক দিনে আত্মীয়রা বিশ্বাস করতে শুরু করে যে, এই ব্যক্তিই কুমার রমেন্দ্রনারায়ণ। তবে সন্ন্যাসী এপ্রিলের ২৫ তারিখে ঢাকায় ফিরে যান। কুমারের আত্মীয়দের আহবানে তিনি আবার এপ্রিলের ৩০ তারিখে জয়দেবপুরে আসেন। তখন তাকে আত্মীয় ও প্রজা - সবাই দেখতে আসে। উপস্থিত জনতার জিজ্ঞাসাবাদের এক পর্যায়ে সন্ন্যাসী কুমার রমেন্দ্রনারায়ণের দুধ-মার কথা মনে করতে পারেন। এই তথ্য পরিবারের বাইরে কারো জানা ছিলোনা বলে সবাই তাকে কুমার রামেন্দ্রনারায়ণ বলে বিশ্বাস করে।
প্রথম মামলা
১৯৩০ সালের এপ্রিলেরর ২৪ তারিখে ভাওয়াল সন্ন্যাসীর আইনজীবীরা বিভাবতী দেবী ও অন্যান্য মালিকদের বিরুদ্ধে ভাওয়াল রাজবাড়ির সম্পত্তির অধিকার চেয়ে মামলা করেন। জেলা জজ অ্যালান হেন্ডারসন বিচারপতি পান্নালাল বসুকে এই মামলার বিচারে নিয়োগ করেন। বিজয় চন্দ্র চক্রবর্তী ভাওয়াল সন্ন্যাসীর প্রধান উকিল হিসাবে কাজ করেন। বিবাদীপক্ষের উকিল ছিলেন অমিয় নাথ চৌধুরী। বিচার শুরু হয় ১৯৩৩ সালের নভেম্বর ৩০ তারিখে।
বিবাদীপক্ষে আরো ছিলো কোর্ট অফ ওয়ার্ডস যা বিভাবতী দেবী ও অন্য দুই কুমারের বিধবা স্ত্রীর প্রতিনিধিত্ব করছিলো। বিবাদীপক্ষের আইনজীবীরা প্রমাণ করার চেষ্টা করেন যে, এই নিরক্ষর সন্ন্যাসী কোনো অবস্থাতেই ব্রাহ্মণ বর্ণের হতে পারে না। কিন্তু বাদীপক্ষের আইনজীবীরা প্রমাণ করে দেখান যে, কুমার রমেন্দ্রনারায়ণও প্রায় নিরক্ষর ছিলেন। বিবাদীপক্ষ থেকে আরো দাবি করা হয়, কুমারের রক্ষিতা এলোকেশীর কাহিনী পুরোই মিথ্যা। কিন্তু বাদীপক্ষ এলোকেশীকে হাজির করে। জেরার জবাবে এলোকেশী জানান, পুলিশ তাকে ঘুষ দিয়ে সাক্ষ্য দেয়া হতে বিরত রাখার চেষ্টা করেছে।
বিবাদীপক্ষ আরো দাবি করে, কুমারের সিফিলিস রোগ শেষ পর্যায়ে পৌঁছে যাওয়ায় তার গায়ে দগদগে ঘা ও ক্ষত থাকার কথা, কিন্তু সন্ন্যাসীর গায়ে তা নেই। সন্ন্যাসী মূলত উর্দু ভাষায় কথা বলতেন। তিনি দাবি করেন যে, ভ্রমণ করতে করতে তিনি বাংলা ভুলে গেছেন। কুমারের চোখের বর্ণ নিয়েও বিতর্ক উঠে। এটাও দাবি করা হয় যে, শ্মশানে কুমারের চিতায় অন্য কারো দেহ দাহ করা হয়েছে।
উভয় পক্ষ থেকে কয়েকশ সাক্ষী হাজির করা হয়। তাদের অনেকের সাক্ষ্য ছিলো পরস্পরবিরোধী। বিবাদী পক্ষ কুমারের বোন জ্যোতির্ময়ী দেবীকে জেরা করে। তিনি সন্ন্যাসীর পক্ষে ছিলেন, এবং দাবি করেন, সন্ন্যাসীই কুমার। তিনি আরো দাবি করেন, সন্ন্যাসীর চেহারায় তাদের বংশের ছাপ রয়েছে, এবং সন্ন্যাসী বাংলা বলতে পারেন। বাদীপক্ষ কুমারের স্ত্রী বিভাবতী দেবীকে জিজ্ঞাসাবাদ করে। বিভাবতী দেবী কুমারের চেহারার সাথে সন্ন্যাসীর চেহারার কোনো মিল নেই বলে দাবি করেন। কুমারের অন্য ভাইয়ের বিধবা স্ত্রী অন্নদা কুমারী দাবি করেন, কুমার রমেন্দ্রনারায়ণ ইংরেজি বলতে পারতেন, এবং বাংলা বলতে ও লিখতে পারতেন। এর কোনোটাই সন্ন্যাসী পারতেন না। কিন্তু কুমারের ভাষাজ্ঞানের প্রমাণ হিসাবে পেশ করা চিঠিগুলো পরে জাল বলে প্রমাণিত হয়।
১৯৩৫ সালের সেপ্টেম্বর মাসে গুরু ধর্মদাশ নাগা সাক্ষ্য দিতে উপস্থিত হন। দোভাষীর মাধ্যমে তিনি জানান যে, ভাওয়াল সন্ন্যাসী হলো তারই পূর্বতন শিষ্য সুন্দরদাস। পূর্বে মাল সিং নামধারী এই ব্যক্তি জাতিগতভাবে পাঞ্জাবি এবং লাহোরের নিবাসী শিখ ধর্মাবলম্বী। সাক্ষ্য দেয়ার সময়ে গুরু অসুস্থ হয়ে পড়েন, এবং তার জেরা আদালত কক্ষের বাইরে নিতে হয়েছিলো। সন্ন্যাসীর সমর্থকেরা গুরু ধর্মদাসকে ভণ্ড অভিহিত করে। উভয় পক্ষের সমাপনী যুক্তিতর্ক চলে ছয় সপ্তাহ ধরে। মামলার রায় দেয়ার পূর্বে শুনানি মুলতবি করা হয় ১৯৩৬ সালের মে মাসের ২০ তারিখে।
বিচারক পান্নালাল বসু তিন মাস ধরে চূড়ান্ত রায় নিয়ে কাজ করেন। ১৯৩৬ সালের আগস্ট ২৪ তারিখে তিনি বিস্তারিত ব্যাখ্যা সহ রায় প্রদান করেন, এবং সন্ন্যাসীর পক্ষে রায় দেন। এসময় মামলার রায় জানতে বিশাল জনসমাগম হয়। মামলার রায় দেয়ার পরেই পান্নালাল বসু বিচারকের পদ থেকে অবসর নেন।
দ্বিতীয় মামলা
ভাওয়াল রাজবাড়ি রমেন্দ্রনারায়ণের সম্পত্তির ভাগ থেকে দাবিদার সন্ন্যাসীকে টাকা নিতে অনুমতি দেয়া হয়। তিনি অন্যান্য বিষয়ের নিষ্পত্তি না হওয়া পর্যন্ত অর্থ গ্রহণ স্থগিত রাখেন, এবং এই সম্পত্তির কর্তৃত্ব কোর্ট অফ ওয়ার্ডসের হাতেই রাখেন। একই সময়ে তিনি বিয়ে করেন।
রাজস্ব বোর্ড মামলা নিয়ে কার্যক্রম বন্ধ রাখে তখনকার মতো। বিবাদীপক্ষের উকিল ছিলেন অমিয় নাথ চৌধুরী মামলা থেকে সরে দাঁড়ান। তবে বিভাবতী দেবী হাল ছাড়তে রাজি হননি। দ্বিতীয় বিশ্বযুদ্ধের ফলে মামলার আপিল ১৯৪৩ সাল পর্যন্ত বন্ধ থাকে। ঐ বছর বিভাবতী দেবীর আইনজীবীরা হাইকোর্টের রায়ের বিরুদ্ধে লন্ডনের প্রিভি কাউন্সিলে আপিল করে। জার্মান বিমান হামলায় কাউন্সিলের কক্ষ ক্ষতিগ্রস্ত হওয়ায় প্রিভি কাউন্সিলের অধিবেশন ঘটে হাউজ অফ লর্ডসে, ১৯৪৫ সালে সেখানেই শুনানি শুরু হয়। ডি এন প্রিট দাবিদারের পক্ষে এবং ডব্লিউ ডব্লিউ কে পেইজ, কোর্ট অফ ওয়ার্ডসের পক্ষে মামলা পরিচালনা করেন।
প্রিভি কাউন্সিল আপিল শুনতে রাজি হয়। লর্ড থাঙ্কের্টন, লর্ড হার্বার্ট ডু পার্স্ক, এবং স্যার চেতুর মাধবন আপিলের বিচার করেন। ২৮ দিন ধরে শুনানি চলে। ১৯৪৬ সালের জুলাই ৩০ তারিখে বিচারকেরা দাবিদারের পক্ষে রায় দেন, এবং আপিল নাকচ করে দেন। পরের দিন কলকাতায় টেলিগ্রাফ মারফত মামলার রায় জানানো হয়।
জনপ্রিয় সংস্কৃতিতে ভাওয়াল সন্ন্যাসী মামলা
পীযূষ বসু পরিচালিত উত্তম কুমার, সুপ্রিয়া দেবী, তরুণ কুমার অভিনীত রাজা রমেন্দ্রনারায়ণ রায়ের জীবন, জীবনবসান ও তার প্রত্যাবর্তনকে কেন্দ্র করে ১৯৭৫ সালে তৈরি একটি ভারতীয় বাংলা চলচ্চিত্র হলো সন্ন্যাসী রাজা ও সৃজিত মুখোপাধ্যায় পরিচালিত, যিশু সেনগুপ্ত, অপর্ণা সেন ও জয়া আহসান অভিনীত রাজা রমেন্দ্রনারায়ণ রায়ের জীবন, জীবনাবসান ও তার প্রত্যাবর্তনকে কেন্দ্র করে ২০১৮ সালে তৈরি একটি ভারতীয় বাংলা চলচ্চিত্র হলো এক যে ছিল রাজা।
বুরাইদাহ ইবনুল হুসাইব
বুরাইদাহ ইবনুল হুসাইব(মৃত্যু- ৬৩ হিজরি) রাসুল এর একজন সাহাবা ছিলেন । তিনি একজন যোদ্ধা সাহাবা ছিলেন । তিনি ১৬৪ টি হাদিস বর্ণনা করেছেন ।
নাম ও বংশ পরিচয়
বুরাইদাহ ইবনুল হুসাইব এর মূলনাম বুরাইদাহ আর ডাকনাম আবু আবদিল্লাহ ।তার পিতার নাম হুসাইব ইবন আবদিল্লাহ । বুরাইদাহ ইবনুল হুসাইব বনু আসলাম গোত্রের সরদার ছিলেন । তার আবদুল্লাহ ইবনে বুরাইদাহ ও সুলাইমান ইবনে বুরাইদাহ নামে দুটি ছেলে ছিল ।
ইসলাম গ্রহণ ও হিজরত
ইসলাম গ্রহণের পর তিনি নিজ গোত্রে অবস্থান করতে থাকেন এবং বদর ও উহুদ যুদ্ধের পর ৬ষ্ঠ হিজরিতে মদীনায় হিজরত করেন । অবশ্য তার ইসলাম গ্রহণ ও মদীনায় আসার সময়কাল সম্পর্কে ইতিহাসে ভিন্নমতও রয়েছে ।
রাসুল এর জীবনে
ষষ্ঠ হিজরি মদিনায় হিজরতের পর সর্বপ্রথম হুদাইবিয়ার সন্ধিতে অংশগ্রহণ করে ‘বাইয়াতে রিদওয়ানের’ সৌভাগ্য অর্জন করেন।
হিজরী ৭ম সনে খাইবার অভিযানে অংশগ্রহণ করেন।
হিজরী ৮ম সনে মক্কা বিজয় অভিযানে তিনি রাসুল এর সংগী ছিলেন এবং একটি বাহিনীর পতাকা হাতে নিয়ে মক্কায় প্রবেশ করেন ।
হিজরী ৮ম সনের জুমাদিউল উলা মাসে তাবুক যুদ্ধের সময় হযরত রাসূলে কারীম মক্কাসহ বিভিন্ন অঞ্চলের লোকদের যুদ্ধে যোগদানে উৎসাহিত করার জন্য বিভিন্ন গোত্রের নিকট লোক পাঠান। এ সময় তিনি বুরাইদাকে আসলাম গোত্রের নিকট পাঠান এবং তাকে নির্দেশ দেন তিনি যেন মক্কা মদীনার মধ্যবর্তী স্থান ‘ফুরআ’ নামক স্থানে উপস্থিত হন ।
মক্কা বিজয়ের পর হযরত রাসূল হযরত খালিদ ইবনুল ওয়ালীদের নেতৃত্বে একটি বাহিনী ইয়ামনে পাঠান। বুরাইদাহও এ বাহিনীর একজন সদস্য ছিলেন। পরে হযরত আলীর নেতৃত্বে অন্য একটি বাহিনী সেখানে পাঠানো হয় এবং গোটা বাহিনীর নেতৃত্ব আলীর হাতে অর্পণ করা হয়। বুরাইদাহ ইবনুল হুসাইব উক্ত বাহিনীর সদস্য ছিলেন । [সহীহুল বুখারী─বাবু বা’সু আলী ইলাল ইয়ামন]।
হযরত রাসুল জীবনের শেষ অধ্যায়ে উসামাকে সিরিয়ায় একটি অভিযান পরিচালনার নির্দেশ দেন। এ বাহিনীর পতাকাবাহী ছিলেন বুরাইদাহ । উসামা তাঁর বাহিনী নিয়ে মদীনা থেকে হয়ে কিছু পথ অতিক্রম করলে রাসুল অন্তিম পর্যায়ের খবর শুনতে পান । তিনি সাথে সাথে যাত্রা স্থগিত করে মদিনায় ফিরে আসেন । সাথে সাহাবা বুরাইদাহও ছিলেন । বুদাইদাহ পতাকা রাসুল ঘরের সামনে গেড়ে দেন ।
রাশিদুন খিলাফত আমলে
পরে রাসুল ইন্তিকালের পর ১ম খলিফা আবু বকরের নির্দেশে পুনরায় উসামার নেতৃত্বে সিরিয়ায় যাত্রা করেন এবং এই যুদ্ধে অংশগ্রহন করেন ।
কিছু বর্ণনায় পাওয়া যায়,বুরাইদাহ ইসলাম গ্রহণের পর রাসূলুল্লাহর জীবদ্দশায় যতগুলি যুদ্ধ হয়েছে সবগুলিতে অংশগ্রহণ করেন। সহীহাইনে তাঁর থেকে বর্ণিত হয়েছে, তিনি রাসূলুল্লাহর  মোট ১৬ টি যুদ্ধে অংশ গ্রহণ করেন ।
মুহাম্মদ ও আবু বকরের খিলাফতকালে বুরাইদাহ মদীনার বাসিন্দা ছিলেন । খলীফা উমারের খিলাফতকালে বসরা শহরের পত্তন হলে তিনি সেখানকার স্থায়ী বাসিন্দা হন।
হযরত উসমানের খিলাফতকালে খুরাসান অভিযানে অংশ নিয়ে ‍‘মারভে’ চলে যান এবং সেখানেই থেকে যান ।
বুরাইদাহ একজন বীর যোদ্ধা হওয়া সত্ত্বেও রাশিদুন খলীফাদের আমলে কোন গৃহযুদ্ধে তিনি অংশগ্রহণ করেননি ।
হাদিস বর্ণনা
তিনি রাসুল বহু হাদীস স্মৃতিতে সংরক্ষণ করে রেখেছিলেন । তার বর্ণিত হাদীসের সংখ্যা প্রায় ১৬৪। তারমধ্যে ১ টি হাদিস ইমাম বুখারী ও মুসলিম উভয়ই বর্ণনা করেছেন । ২টি বুখারী ও ১১টি মুসলিম এককভাবে বর্ণনা করেছেন।
তাঁর বর্ণিত হাদীস তবে তাবেয়ী বর্ণনা করেছেন । এর মধ্যে,
আবদুল্লাহ ইবনে বুরাইদাহ
সুলাইমান ইবনে বুরাইদাহ
আবদুল্লাহ ইবন খাযায়ী
শা’বী
মালীহ ইবন উসামা বিশেষ উল্লেখযোগ্য।
একটি হাদিস
বুরাইদাহ ইবন হুসাইব থেকে বর্ণিত,  রাসূলুল্লাহ ﷺ এক সাহাবীকে বলতে শুনেছেন,
اللَّهُمَّ إِنِّي أَسْأَلُكَ أَنِّي أَشْهَدُ أَنَّكَ أَنْتَ اللَّهُ لَا إِلَهَ إِلَّا أَنْتَ الْأَحَدُ الصَّمَدُ الَّذِي لَمْ يَلِدْ وَلَمْ يُولَدْ وَلَمْ يَكُنْ لَهُ كُفُوًا أَحَدٌ
অর্থাৎ, হে আল্লাহ! নিশ্চয় আমি আপনার নিকট চাচ্ছি। নিশ্চয় আমি সাক্ষ্য দিচ্ছি, আপনিই আল্লাহ। আপনি ছাড়া কোনো উপাস্য নেই, যিনি একক, অমুখাপেক্ষী যিনি কাউকে জন্ম দেন নি, তার থেকে কেউ জন্ম নেন নি এবং তাঁর সমকক্ষ কেউ নেই।
ওই সময় রাসূলুল্লাহ ﷺ বলেছিলেন- لَقَدْ سَأَلْتَ اللَّهَ بِالِاسْمِ الَّذِي إِذَا سُئِلَ بِهِ أَعْطَى وَإِذَا دُعِيَ بِهِ أَجَابَ তুমি আল্লাহর ওই নাম নিয়ে দোয়া করেছ, যার মাধ্যমে প্রার্থনা করা হলে তিনি তা দান করেন এবং দোয়া করা হলে কবুল করেন ।
মৃত্যু
তিনি ইয়াযীদ ইবন মুয়াবিয়ার খিলাফতকালে হিজরী ৬৩ সনে পারস্যের ‘মারভে’ নামক স্থানে ইনতিকাল করেন ।
পচাব্দী গাজী
পচাব্দী গাজী সুন্দরবন অঞ্চলের কিংবদন্তি শিকারি। তিনি সুন্দরবন এলাকায় প্রচুর মানুষখেকো বাঘ শিকার করেছেন।
কর্মজীবন
পচাব্দী গাজীর বাঘ শিকার করার কৌশল ছিল অন্যদের থেকে স্বতন্ত্র। বাঘকে বশীভূত করার উদ্দেশ্যে তিনি অলৌকিক পদ্ধতির পরিবর্তে আত্মোদ্ভাবিত বিভিন্ন কৌশল, গভীর ধীশক্তি ও প্রযুক্তির আশ্রয় নিতেন। তিনি পাগমার্ক দেখে বাঘের আকৃতি অনুধাবন করতে পারতেন। তাছাড়া পদচ্ছাপ দেখে পশুর শ্রেণি এবং তার গতিবিধি নির্ণয়েও তিনি দক্ষ ছিলেন। বাঘের গতিবিধি চিহ্নিতকরণে তিনি কখনও দিন-রাত পর্যবেক্ষণে থাকতেন। তিনি নিরস্ত্র অবস্থায়ও হিংস্র প্রাণীদের সঙ্গে লড়েছেন। বাঘিনীর ডাক, গাছ কাটার শব্দ কিংবা পাতা সংগ্রহের শব্দ নকল করে তিনি বাঘকে প্রলুব্ধ করতেন। জঙ্গলে কল পেতে কিংবা ১৫ হাত উঁচু মাচান তৈরি করেও তিনি শিকার করতেন। শরৎ, হেমন্ত ও বসন্তের পূর্ণিমা-অমাবস্যা হচ্ছে বাঘের প্রজনন সময়। স্থানীয় ভাষায় একে বলে ‘স্যাঁড়াসাঁড়ির কোটাল’। এ সময় পচাব্দী গাজী বাঘিনীর ডাক নকল করে পাগলপ্রায় মিলনোন্মত্ত বাঘকে হত্যা করতেন।
পচাব্দী গাজীর বাঘ শিকারের আরও দুটি পদ্ধতি হলো ‘গাছাল’ ও ‘মাঠাল’। গাছাল হলো গাছে চড়ে শিকার, আর মাঠাল হলো জঙ্গলের ভিতর চলতে চলতে শিকার। মাঠাল পদ্ধতিতে শিকার করে তিনি একটি দো-নলা বন্দুক পুরস্কার পান। সাতক্ষীরা বা বুড়ি গোয়ালিনী ফরেস্ট রেঞ্জে ‘আঠারোবেকি’ এলাকায় ‘টোপ’ পদ্ধতিতে তিনি যে বাঘটি হত্যা করেন সেটি ছিল সুন্দরবনের শিকারের ইতিহাসে দীর্ঘতম বাঘ প্রায় ১২ ফুট দীর্ঘ। এরপর ‘তালপট্টির সন্ত্রাস’ নামে খ্যাত বাঘ শিকার ছিল পচাব্দী গাজীর জীবনের ৫৭তম ও শেষ শিকার। তার পিতা মেহের গাজী ৫০টি বাঘ শিকার করার গৌরব অর্জন করেছিলেন। পুত্র তার চেয়ে সাতটি বেশি মেরে বাঘ শিকারের ইতিহাসে এক কিংবদন্তিতে পরিণত হন। তাছাড়া তিনি তদানিন্তন পশ্চিম পাকিস্তানের প্রেসিডেন্ট আইয়ুব খান ও জার্মান চ্যাঞ্চেলরের সুন্দরবন পরিদর্শনে গাইড হিসেবে কাজ করেন এবং পুরস্কৃত হন। এছাড়াও নেপালের রাজা মহেন্দ্র, তার ছেলে বীরেন্দ্র, বাংলার সে সময়কার গভর্নর মোনায়েম খান প্রমুখ উচ্চপদস্থ ব্যক্তির গাইড ও সহযোগী শিকারি হিসেবেও পচাব্দী দায়িত্ব পালন করেন।
অন্যান্য
পচাব্দীর বাবা ও দাদা দুজনই বাঘের আক্রমণে নিহত হন। মেহের গাজী "শিঙ্গের গোলখালীর" মানুষখেকো মারতে যেয়ে আহত হন ও পঙ্গুত্ব বরণ করেন। এ ঘটনায় পচাব্দী গাজীর চাচা নিজামদী গাজিও আহত হন ও পঙ্গুত্ব বরণ করেন। তিনি পরবর্তীতে সুপতির মানুষখেকো মারতে যেয়ে গুরুতর আহত হয়ে মৃত্যুবরণ করেন। গোলখালীর ও সুপতির দুটো মানুষখেকোই পরবর্তীকালে পচাব্দী গাজীর হাতে মারা পড়ে।
পচাব্দী গাজী মোট ৫৭টি বাঘ শিকার করেন। তারমধ্যে আন্তত ২৩ টি ছিল মানুষখেকো বাঘ। পচাব্দী গাজীর শিকারকৃত উল্লেখযোগ্য কিছু মানুষখেকো বাঘ হলঃ
বড়গাম জেলা
বড়গাম জেলা ভারতের কেন্দ্রশাসিত অঞ্চল জম্মু ও কাশ্মীরের একটি জেলা। ১৯৭৯ সালে প্রতিষ্ঠিত এ জেলার সদর বড়গাম। কারগিলের পর এটি কাশ্মীর উপত্যকার দ্বিতীয় জেলা যেখানে প্রচুর শিয়া জনগোষ্ঠীর মানুষ বসবাস করে।
জনসংখ্যার চিত্র
ভারতের জনগণনা ২০১১ অনুসারে বড়গাম জেলার জনসংখ্যা ৭৫৩,৭৪৫ যা গায়ানা রাষ্ট্রের মোট জনসংখ্যার এবং মার্কিন স্টেট আলাস্কার জনসংখ্যর প্রায় সমান। এ দিক দিয়ে ভারতের মোট ৬৪০ টি জেলার মধ্যে বড়গামের অবস্থান ৪৯৪ তম। এ জেলার জনসংখ্যার ঘনত্ব । ২০০১ থেকে ২০১১ এর দশকে এ জেলার জনসংখ্যা বৃদ্ধির হার ছিল ২১.১৮% । আর লিঙ্গ অনুপাতে এ জেলায় প্রতি ১০০০ জন পুরুষের বিপরীতে রয়েছে ৮৮৩ জন নারী । এখানকার স্বাক্ষরতার হার ২০০১ সালে ছিল ৩৯.৫৪% যা থেকে বেড়ে ২০১১ সালে হয়েছে ৫৭.৯৮% ।
ভারতের জনগণনা ২০১১ এর সময় জেলাটির ৯৪.৭৮% মানুষ কাশ্মীরি ভাষাকে, ৪.০০% মানুষ হিন্দি ভাষাকে এবং ০.৫০% মানুষ পাঞ্জাবি ভাষাকে তাদের প্রথম ভাষা হিসেবে উল্লেখ করেছেন ।
বড়গামে সরকারী এবং বেসরকারী মিলিয়ে মোট ৯৮ টি স্কুল রয়েছে। এর মধ্যে ৩৩ টি উচ্চ মাধ্যমিক বিদ্যালয় । বড়গামে একটি মাত্র সরকারি ডিগ্রি কলেজ রয়েছে যা প্যালার গ্রামের কাছে অবস্থিত । কিছু রাজনৈতিক বিষয়ের কারণে বুদগাম আজ অবধি কাশ্মিরের অন্যতম পশ্চাৎপদ জেলা । বড়গাম জেলাটি এর বিখ্যাত ইসলাম ধর্ম প্রচারকদের কাছেও পরিচিত। যেমন: বাবা-হানিফ-উদ-দ্বীন, স্থানীয়ভাবে যার কবরস্থানটি "বাবা সাবিন জিয়ারথ" নামে পরিচিত। মাজারটি একটি অতি সুন্দর পাহাড়ের উপরে অবস্থিত যা রথসুন নামক একটি ছোট্ট সুন্দর গ্রামে এসে শেষ হয়। প্রাচীন কাল থেকেই রথসুনের লোকেরা অত্যন্ত দয়ালু ।
মাগাম বড়গামের অন্যতম প্রধান শহর কারণ এটি প্রায় বড়গাম জেলার কেন্দ্রস্থলে অবস্থিত । ওমপারা, চরার শরীফ, ক্রলপাড়া এবং সোইবাগ বাড়গাম জেলার সর্বাধিক জনবহুল অঞ্চল। এছাড়া বাড়গাম জেলার মাগাম, ইচগাম, ইস্কান্দারপাড়া, ওহাবপাড়া গ্রামগুলোতে শিয়া জনসংখ্যা সবচেয়ে বেশি ।
আকর্ষণ
কাশ্মীর উপত্যকার একমাত্র বিমানবন্দরটি বড়গামে অবস্থিত । এ জেলার যেসব স্থান পর্যটকদের আকৃষ্ট করে তাদের মধ্যে উল্লেখযোগ্য হল: দুধপথরি, যুসমার্গ, তোসাময়দান, নীলনাগ, খাগ, এমটি তাতাকুটি, এবং পেহজান। বড়গাম জেলায় অনেক চমকপ্রদ এবং অসাধারণ স্থান রয়েছে যাদের পর্যটন সম্ভাবনা রয়েছে অথচ তা এখন পর্যন্ত বহুলাংশে অব্যাহত রয়েছে। আকর্ষণীয় যে জায়গাগুলো ঘুরে দেখা যেতে পারে সেগুলো হল ডুডপথার, ইউসুমার্গ, তোসময়দান, নীলনাগ এবং খাগ। কানি শাল সিজারের দরবারে সমাদৃত হয়েছিল এবং পরবর্তীতে মুঘল সম্রাটদের কাছে এবং পরে নবাবদের কাছে আভিজাত্যের চিহ্ন হিসাবে প্রতীয়মান হয়েছিল।১৭৭৬ সালে নেপোলিয়ন তাঁর স্ত্রী জোসেফিনের কাছে একটি কানি শাল উপহার দিয়েছিলেন এবং সেই সাথে ইউরোপে একটি নতুন ফ্যাশন প্রবণতা ছড়িয়ে পড়েছিল। শেখ নূর-উদ-দ্বীন ওয়ালীর পবিত্র মাজার বড়গাম জেলার চরারি শরিফ তহশীলে অবস্থিত। বিশ্বের সবচেয়ে বড় চিনার গাছ এ জেলাতেই রয়েছে। বড়গাম রেল স্টেশন ওমপরা শহরে অবস্থিত যা জেলা সদর থেকে প্রায় ২.৫ কিলোমিটার দূরে এবং শহরের কেন্দ্র লালচোক হতে প্রায় ৯ কিলোমিটার দূরে অবস্থিত। এটিই কাশ্মীরের সবচেয়ে বড় রেলওয়ে স্টেশন। কাশ্মীর উপত্যকায় রেল পরিষেবা নিয়ন্ত্রণকারী প্রশাসনিক প্রধানের অফিসও রয়েছে এ স্টেশনেই। আর রেলস্টেশনের বাইরে একটি বড় হাসপাতাল রয়েছে যা বড়গাম জেলার প্রথম বেসরকারী হাসপাতাল।
অ্যান্ড্রু মার্টিন (বর্শা নিক্ষেপকারী)
অ্যান্ড্রু মার্টিন (জন্ম ১২ মে ১৯৮০) একজন অস্ট্রেলীয় ক্রীড়াবিদ। তিনি ২০০০ গ্রীষ্মকালীন অলিম্পিকে পুরুষদের বর্শা নিক্ষেপে প্রতিদ্বন্দ্বিতা করেছিলেন।
২০০৭-০৮ দক্ষিণ আফ্রিকা ক্রিকেট দলের বাংলাদেশ সফর
দক্ষিণ আফ্রিকা ক্রিকেট দল পূর্ব-নির্ধারিত সময়সূচী মোতাবেক ১৭ ফেব্রুয়ারি, ২০০৮ তারিখ থেকে ১৮ মার্চ, ২০০৮ তারিখ পর্যন্ত বাংলাদেশ সফর করে। সফরে দক্ষিণ আফ্রিকা দল বাংলাদেশ ক্রিকেট দলের বিপক্ষে ২টি টেস্ট ও ৩টি একদিনের আন্তর্জাতিকে অংশ নেয়। দক্ষিণ আফ্রিকার অধিনায়ক ও কৃতী বোলার শন পোলকের অবসর নেয়ার পর দক্ষিণ আফ্রিকা প্রথম সফরে আসে। অন্যদিকে নিউজিল্যান্ড ও শ্রীলঙ্কার কাছে পরাজয়ের পর বাংলাদেশ দল নিজেদের সুসংগঠিত করার প্রয়াস চালায়।
দক্ষিণ আফ্রিকা দলের সদস্যদের তালিকা প্রকাশে এক সপ্তাহ বিলম্ব ঘটে। ক্রিকেট সাউথ আফ্রিকা (সিএসএ) প্রধান ৬জন কৃষ্ণাঙ্গ খেলোয়াড় মনোনয়ন না দিলেও পরবর্তীকালে তা পরিমার্জিত হয়। তন্মধ্যে সর্বশেষ পরিবর্তন হিসেবে আঘাতপ্রাপ্ত পল হ্যারিসের পরিবর্তে রবিন পিটারসন অন্তর্ভুক্ত হন। অন্যদিকে জুলাই, ২০০৭ সালের পর দলের বাইরে থাকা প্রথিতযশা বামহাতি স্পিনার মোহাম্মদ রফিককে টেস্ট দলের সদস্য হিসেবে অন্তর্ভুক্ত করা হয়।
লালমাই সরকারি কলেজ
লালমাই সরকারি কলেজ বাংলাদেশের কুমিল্লা জেলার সদর দক্ষিণ উপজেলায় অবস্থিত একটি সরকারি কলেজ। এটি কুমিল্লার পুরোনো ও ঐতিহ্যবাহী শিক্ষাপ্রতিষ্ঠান। লালমাই সরকারি কলেজ ১৯৬৯ সালের ১৮ নভেম্বর অধ্যক্ষ আবুল কালাম মজুমদার লালমাই কলেজ নামে প্রতিষ্ঠা করেন।
বর্তমানে এটি কুমিল্লা শিক্ষাবোর্ড এবং জাতীয় বিশ্ববিদ্যালয়ের অধীনে পরিচালিত হচ্ছে।
শামিম আহমাদ
শামিম আহমাদ হলেন একজন ভারতীয় রাজনীতিবিদ যিনি রাষ্ট্রীয় জনতা দলের রাজনীতির সাথে যুক্ত। ২০১৫ সালে তিনি বিহার বিধানসভায় নারকাটিয়া বিধানসভা কেন্দ্রের বিধায়ক হিসেবে নির্বাচিত হয়েছিলেন।
জেনি লুন্ড
জেনি লুন্ড (জন্ম ১১ জুলাই ১৯৬১) একজন অবসরপ্রাপ্ত অস্ট্রেলীয় দূরপাল্লার দৌড়বিদ।
১৯৯০ কমনওয়েলথ গেমসে তিনি ৩০০০ মিটারে অষ্টম এবং ১০,০০০ মিটারে সপ্তম স্থান অধিকার করেছিলেন। তিনি ১৯৯১ সালের বিশ্ব চ্যাম্পিয়নশিপে ৩০০০ এবং ১০,০০০ মিটার উভয় ক্ষেত্রেই প্রতিদ্বন্দ্বিতা করেছিলেন এবং কোনো ইভেন্টেই ফাইনালে পৌঁছাতে পারেননি। এছাড়াও তিনি ১৯৮৫ থেকে ১৯৯২ পর্যন্ত বিশ্ব ক্রস কান্ট্রি চ্যাম্পিয়নশিপের বেশিরভাগ সংস্করণে প্রতিদ্বন্দ্বিতা করেছিলেন, তার সেরা প্লেসমেন্ট ১৯৯০ -এ ২৪তম এবং ১৯৯১ -এ ১৪তম।
অষ্টক সংখ্যা পদ্ধতি
অষ্টক সংখ্যা পদ্ধতি (Octal number system অকটাল নাম্বার সিস্টেম; সংক্ষেপে Oct) বলতে ৮-ভিত্তিক একটি সংখ্যা পদ্ধতি বা গণনা পদ্ধতি। অর্থাৎ প্রতিটি সংখ্যার জন্য শুধুমাত্র ৮টি সম্ভাব্য অঙ্ক নিয়ে অষ্টক সংখ্যা পদ্ধতি গঠিত হয়। অঙ্কগুলি হল ০ থেকে ৭ পর্যন্ত।
সমাজের সর্বত্র প্রচলিত দশমিকে যখন একটি গণনা ৯, ১৯ ইত্যাদি অতিক্রম করে, তখন গণনা ০ থেকে পুনরায় শুরু হয়। কিন্তু পরবর্তী ঘরের অঙ্কের মান এক বৃদ্ধি পায় (৯-এর পরে আসে ১০, ১৯-এর পরে আসে ২০)। একইভাবে, অষ্টক পদ্ধতিতে গণনা যখন ৭ অতিক্রম করে, তখন ০ থেকে গণনা পুনরায় আরম্ভ হয় এবং পরবর্তী ঘরের অঙ্কের মান ১ বৃদ্ধি পায়। সুতরাং ৭-এর পরে আসে ১০ (দশমিক সংখ্যা পদ্ধতিতে যার মান ৮x১ = ৮), ১৭-এর পরে আসে ২০ (দশমিক সংখ্যা পদ্ধতিতে যার মান ৮x২ = ১৬)।
অষ্টক সংখ্যা থেকে দশমিক সংখ্যায় রূপান্তর
অষ্টক সংখ্যা থেকে দশমিক সংখ্যায় রূপান্তর করার সূত্র হল :
যেখানে a গুলি হল অষ্টক সংখ্যা পদ্ধতির অঙ্ক।
দশমিক সংখ্যা থেকে অষ্টক সংখ্যায় রূপান্তর
ক্রমাগত দশমিক সংখ্যাকে ৮ দিয়ে ভাগ করে যেতে থাকলে যে ভাগশেষ হয়, সেগুলিকে উলটে লিখলেই তুল্য অষ্টক সংখ্যা পাওয়া যায়।
গেইল লুক
গেইল লুক (জন্ম ২৫ মে ১৯৬৩) একজন অস্ট্রেলীয় হার্ডলার। তিনি ১৯৯২ গ্রীষ্মকালীন অলিম্পিকে মহিলাদের ৪০০ মিটার হার্ডলসে প্রতিদ্বন্দ্বিতা করেছিলেন।
হান্টার (২০১৫-এর চলচ্চিত্র)
হান্টার হচ্ছে ২০১৫ সালে মুক্তিপ্রাপ্ত একটি হিন্দি চলচ্চিত্র। প্রাপ্তবয়স্কদের জন্য তৈরি যৌন-হাস্যরসাত্মক ঘরানার এই চলচ্চিত্রটির কাহিনী রচয়িতা এবং পরিচালক ছিলেন হর্ষবর্ধণ কুলকার্নী। চলচ্চিত্রটির মুখ্য ভূমিকায় ছিলেন গুলশান দেবাইয়া, রাধিকা আপ্টে এবং সাই তামহানকার। চলচ্চিত্রটির মূল কাহিনী হচ্ছে একজন কামুক যুবককে নিয়ে, তার শিশুকাল থেকে শুরু করে বড় হওয়া পর্যন্ত বিভিন্ন ঘটনা দেখানো হয়েছে চলচ্চিত্রটিতে। ২০১৫ সালের ২০ শে মার্চ চলচ্চিত্রটি মুক্তি পায়।
ফ্রেমওয়ার্ক
সফটওয়্যার তৈরিতে ফ্রেমওয়ার্ক হল একটি সাহায্যকারী কাঠামো যার উপর নির্ভর করে অন্য সফটওয়্যার প্রজেটের তৈরি ও উন্নয়ন করা যায়। একটি ফ্রামওয়ার্কের মধ্যে সাপোর্ট প্রোগ্রাম, কোড লাইব্রেরী, স্ক্রিপটিং ল্যাংঙ্গুয়েজ, ও অন্যান্য সাহায্যকারী সফটওয়্যারের সমাবেশ থাকে যা একটি সফটওয়্যার প্রজেটের বিভিন্ন কম্পোনেন্টের ঊন্নয়ন ও সংযোজনের জন্য ব্যবহৃত হয়।
ফেরকা
ফেরকা (sect) বলতে কোনো ধর্ম সম্প্রদায়ের অন্তর্ভুক্ত উপসম্প্রদায়কে বোঝায়। একটি ধর্মের ফেরকা নতুন কোনো ধর্ম নয়। সাধারণত, মূল যে ধর্মবিশ্বাস থেকে তারা বিযুক্ত হয়, তাদের বহু বিশ্বাস ও প্রথা ফেরকাটি গ্রহণ করে থাকে, কিন্তু বিশ্বাসের মূল কিছু ধারণায় পার্থক্য বিরাজ করে। ফেরকার ধারণা ধর্মভেদে ভিন্ন হয়ে থাকে। যেমন, ইসলাম ধর্মে বৃহত্তম দুটি বিশ্বাসী সম্প্রদায় - শিয়া ও শুন্নি ইসলামের দুটি ফেরকা হিসেবে পরিচিত। অনেকক্ষেত্রেই সংখ্যাগরিষ্ঠ ধর্মীয় গোষ্ঠী বিশেষ ফেরকাভুক্তদের উৎপথগামিতায় (heresy) অভিযুক্ত করে থাকে।
ফ্রেমওয়ার্ক
সফটওয়্যার উন্নয়নকে সুবিধাদানের জন্যই ফ্রেমওয়ার্ক তৈরি করা হয়। ফ্রেমওয়ার্ক একজন কম্পিউটার প্রোগ্রামার বা ডিজাইনারকে সফটওয়ার তৈরির খুঁটিনাটি অথচ শ্রমসাধ্য ও সময় সাপেক্ষ্য বিষয় গুলো তৈরি থেকে মুক্তি দেয়। এতে কম্পিউটার প্রোগ্রামার বা ডিজাইনার সফটওয়ারের বিভিন্ন চাহিদার দিকে বেশি আলোকপাত করতে পারেন। ফলে একজন প্রোগ্রামারের নিম্ন স্তরের প্রোগ্রামিং (Low Level Programming ) এর জন্য সময় ব্যয় করতে হয় না।
কম্পিউটার আপ্লিকেশন বাইরে ফ্রেমওয়ার্ককে কতগুলি পদ্ধতি এবং প্রযুক্তির সমাবেশ হিসাবে চিন্তা করা যেতে পারে যা কোন জটিল সমস্যা সমাধানের জন্য ব্যবহার করা হয়।
হিমালয়ান ডোরাকাটা কাঠবিড়ালি
হিমালয়ান ডোরাকাটা কাঠবিড়ালি (Himalayan striped squirrel বা western striped squirrel, বা Burmese striped squirrel), (বৈজ্ঞানিক নাম:Tamiops mcclellandii), হচ্ছে স্কুরিডি পরিবারের এক প্রজাতির কাঠবিড়ালি।
বিবরণ
হিমালয়ান ডোরাকাটা কাঠবিড়ালির নাকের ডগা থেকে লেজের শেষ প্রান্ত পর্যন্ত মোট দৈর্ঘ্য প্রায় ২২ সেন্টিমিটার। এদের দেহ ও লেজের দৈর্ঘ্য প্রায় অর্ধেক। এদের রং বাদামি। চোখের পেছন থেকে লেজের গোড়া পর্যন্ত পিঠের ওপর দিয়ে লম্বা লম্বা কালো ও বাদামি ডোরাকাটা দাগ আছে। এঁরা গাছের ওপরেই বসবাস করে। গতিতে খুবই ক্ষিপ্র এই কাঠবিড়ালি পাহাড়ি বনাঞ্চলে বাস করতে বেশি পছন্দ করে। এদের খাবার প্রধানত পোকামাকড়।
১৯৪০
১৯৪০ সাল ছিল অধিবর্ষ এবং এই বছরের প্রথম দিনটি ছিল সোমবার।
২০১৮ মহিলাদের টুয়েন্টি২০ এশিয়া কাপ
thumb|এশিয়া কাপ হাতে বাংলাদেশ দল ২০১৮ মহিলা টুয়েন্টি২০ এশিয়া কাপ এশিয়ান ক্রিকেট কাউন্সিল আয়োজিত এসিসি প্রমীলা এশিয়া কাপের সপ্তম সংস্করণ এবং সর্বশেষ তিন সংস্করণ ধরে ২০ ওভারের খেলা হচ্ছে। এটি ২০১৮ সালের ৩ থেকে ১৮ জুন পর্যন্ত মালয়েশিয়ায় অনুষ্ঠিত হয়। টুর্নামেন্টে অংশ নিয়েছিল বাংলাদেশ, ভারত, মালয়েশিয়া, পাকিস্তান, শ্রীলঙ্কা এবং থাইল্যান্ড। গতবছরের বিজয়ী ছিল ভারত। এই বছর শিরোপা জয় করেছে বাংলাদেশ।
২০১৮ সালের ৬ জুন গ্রুপ পর্বে বাংলাদেশ ভারতকে সাত উইকেটে হারায়। এটা ছিল নারীদের আন্তর্জাতিক ক্রিকেট খেলায় ভারতের বিপক্ষে বাংলাদেশের প্রথম জয় এবং এশিয়া কাপের কোন খেলায় ভারতের প্রথম পরাজয়। একই বছরের ৯ জুন থাইল্যান্ড শ্রীলঙ্কাকে হারায়। এটা ছিল কোন পূর্ণাঙ্গ সদস্যের বিরুদ্ধে তাদের প্রথম জয়।
পাকিস্তানকে ৭ উইকেটে হারিয়ে ভারত প্রথম দল হিসেবে ফাইনালে উঠে। মালয়েশিয়াকে ৭০ রানে হারিয়ে বাংলাদেশ ভারতের সাথে ফাইনালে মুখোমুখি হয়। এই নিয়ে ভারত ৭ম বারের মত ফাইনালে উঠে এবং বাংলাদেশ প্রথম বারের মত।  ভারতকে তিন উইকেটে হারিয়ে বাংলাদেশ শিরোপা জিতে নেয় এবং ভারতের পর একমাত্র দল হিসেবে এই শিরোপা অর্জনের সম্মান লাভ করে।
বাগবাজার ঘাট
thumb|right|300px| [[হুগলি নদী|হুগলি নদীর উপর বাগবাজার ঘাটে স্নানার্থী ও খড়-বোঝাই নৌকা]] বাগবাজার ঘাট হল উত্তর কলকাতায় হুগলি নদীর পূর্ব তীরে অবস্থিত একটি প্রাচিন ও বিখ্যাত ঘাট।এই ঘাটটি রঘু মিত্র ঘাট নামে পরিচিত ছিল।এই ঘাট ব্রিটিশ শাসনকালে কলকাতার অগ্রগতিতে গুরুত্বপূর্ণ ভূমিকা রেখেছিল।সেই সময় বাগবাজারে পন্য ও ব্যাবসিকরা এই ঘাটের দ্বারাই পৌচ্ছেছেন।
বর্তমানে এই ঘাটের পাশে একটি স্টিমার জেটি নির্মিত হয়েছে যাত্রী পরিবহনের জন্য।আর পুরোনো ঘাটটি গঙ্গা স্নাস ও গঙ্গা জল সংগ্রহ করেন হিন্দু ধর্মের মানুষ।এই ঘাটে বিভিন্ন ধর্মিও অনুষ্ঠান সম্পূর্ণ হয়।
রাজা সীতারাম রায়ের প্রাসাদ-দুর্গ
রাজা সীতারাম রায়ের প্রাসাদ-দুর্গ রাজা সীতারাম রায় বাংলার তথা বর্তমানে বাংলাদেশের মাগুরা সদর উপজেলা থেকে প্রায় ২৫ কিলোমিটার দক্ষিণ-পূর্বে মধুমতী নদীর তীরের একটি প্রত্নস্থান যা স্থানীয়ভাবে রাজবাড়ী পরিচিত, যা সপ্তদশ-অষ্টদশ শতাব্দীতে এখানে পত্তন হওয়া উন্নত এক জনপদের স্মৃতিচিহ্ন হিসেবে বিবেচনা করা হয়। মুর্শিদাবাদের নবাব সরকারের একজন আমলা সীতারাম রায় এ প্রাসাদ-দুর্গটি নির্মাণ করেছেন, যিনি আমলা থেকে জমিদারি এবং পরে স্বীয় প্রতিভাবলে রাজা উপাধি লাভ করেন।
উপাধি লাভের পর সীতারাম রায় রাজার মতোই রাজ্য বিস্তার করতে থাকেন এবং সেনাবল বৃদ্ধি করে তিনি পার্শ্ববর্তী জমিদারদের ভূ-সম্পত্তি দখল করেন। তিনি নবাব সরকারের রাজস্ব প্রদান বন্ধ করে স্বাধীন, সার্বভৌম রাজার মতোই জমিদারিতে প্রবর্তন করেন নিজস্ব শাসনব্যবস্থা। জমিদারি সুরক্ষার পদক্ষেপ হিসেবে সীতারাম এ স্থানটিতে গড়ে তোলেন দুর্ভেদ্য দুর্গ, কাঁছারিবাড়ি, পরিখা পরিবেষ্টিত রাজপ্রাসাদ, পূজার্চনার জন্য দেবালয় নির্মাণ, জনহিতার্থে খনন করেন বেশ কিছু বিশালাকার জলাশয়। মাগুরা জেলার বিভিন্ন জায়গায় ছড়িয়ে ছিটিয়ে রয়েছে তার নামে কিছু এলাকা এবং পুকুর। তার বাড়ির আশেপাশের বেশিরভাগ জায়গা সাধারণের দখলে চলে গেছে ও কিছু সরকারি স্থাপনা হিসেবে ব্যবহৃত হতে দেখা যায়। আশার কথা বাংলাদেশ প্রত্নতত্ত্ব বিভাগ এটি দেখভালের দায়িত্ব নিয়েছে। বাড়ির একটা অংশ প্রায় সম্পূর্ণ ধ্বংস হয়ে গেছে অন্য অংশ যেটি অক্ষত আছে সেটিও মাটির নিচে অনেকটা ডেবে গেছে। বাড়ির সামনে একটি শিব মন্দির যা এখোনো সম্পূর্ণ অক্ষত অবস্থায় আছে!
বানা সিং
সুবেদার মেজর এবং সম্মানসূচক ক্যাপ্টেন বানা সিং, পিভিসি (জন্ম: ৬ জানুয়ারি ১৯৪৯) একজন অবসরপ্রাপ্ত ভারতীয় সৈনিক এবং দেশের সর্বোচ্চ সামরিক পুরস্কার, পরমবীর চক্রের প্রাপক ছিলেন। তিনি ভারতীয় সেনাবাহিনীতে নায়েব সুবেদার, সুবেদার, সুবেদার মেজর এবং সম্মানিত ক্যাপ্টেন পদে দায়িত্ব পালন করেছেন। একজন নায়েব সুবেদার হিসাবে তিনি সেই দলের নেতৃত্ব দিয়েছিলেন যা সিয়াচেন অঞ্চলে অপারেশন রাজীবের অংশ হিসাবে সর্বোচ্চ শৃঙ্গ জয় করেছিল। তাঁর সম্মানে এই শীর্ষটির নাম রাখা হয়েছিল "বানা পোস্ট"।
প্রারম্ভিক জীবন
বানা সিং ১৯৪৯ সালের ৬ জানুয়ারি জম্মু ও কাশ্মীরের কাদিয়ালের একটি শিখ পরিবারে জন্মগ্রহণ করেছিলেন। তার বাবা কৃষক ছিলেন এবং তার চাচারা ছিলেন ভারতীয় সেনাবাহিনীতে সৈনিক।
হাবিবে মিল্লাত
হাবিবে মিল্লাত (জন্ম: ১৫ জানুয়ারি ১৯৬৬) বাংলাদেশের সিরাজগঞ্জ-২ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।
বানা সিং
প্রারম্ভিক জীবন
তিনি ১৯৬৯ সালের ৬ জানুয়ারি ভারতীয় সেনাবাহিনীর জম্মু ও কাশ্মীর লাইট ইনফ্যান্ট্রি (জাক এলআই)-এর ৮ম ব্যাটালিয়নে ভর্তি হন। তিনি গুলমার্গের হাই অলটিটিউড ওয়ারফেয়ার স্কুলে এবং সোনামার্গের অন্য একটি স্কুলে প্রশিক্ষণ পেয়েছিলেন। ১৯৮৫ সালের ১ অক্টোবর তাকে হাবিলদার থেকে নায়েব সুবেদার পদোন্নতি দেওয়া হয়।
হাবিবে মিল্লাত
জন্ম ও শিক্ষাজীবন
হাবিবে মিল্লাতের পৈতৃক বাড়ি সিরাজগঞ্জ জেলার সিরাজগঞ্জ সদর উপজেলায়। তিনি জন্মগ্রহণ করেন ১৫ জানুয়ারি, ১৯৬৬ সালে এবং ময়মনসিংহ মেডিকেল কলেজ থেকে এমবিবিএস ডিগ্রি অর্জন করেন এবং রয়েল কলেজ অব সার্জন অফ এডিনবার্গ থেকে ডিগ্রি অর্জন করেন। তিনি ইউরোপের নেতৃস্থানীয় হাসপাতালের উন্নত কার্ডিওথোরাসিক সার্জারি এবং যুক্তরাষ্ট্রের বস্টন, হার্ভার্ড মেডিক্যাল স্কুল থেকে প্রশিক্ষণপ্রাপ্ত।
কর্মজীবন
পেশায় চিকিৎসক ডা: হাবিবে মিল্লাত রাজনীতির সঙ্গে সক্রিয় ভাবে যুক্ত আছেন। ২০১৯-২০২৪ সনের অধিবেশনে সিরাজগঞ্জ -২ আসন থেকে বাংলাদেশ সংসদ এর সদস্য হিসাবে পুনরায় নির্বাচিত হন। পূর্ববর্তী অধিবেশনে তিনি সংসদ সদস্য ছিলেন। তিনি জুন ২০১৫ সালে ইন্টার পার্লামেন্টারি ইউনিয়নের স্বাস্থ্য বিষয়ক উপদেষ্টা পরিষদের সভাপতি পদে নির্বাচিত হন। আন্তর্জাতিক চিকিৎসা পত্রিকায় প্রকাশিত তার অসংখ্য বৈজ্ঞানিক নিবন্ধ রয়েছে।
বানা সিং
অপারেশন রাজীব
১৯৮৭ সালে, কৌশলগতভাবে গুরুত্বপূর্ণ সিয়াচেন অঞ্চলটিতেত পাকিস্তানি বাহিনী অনুপ্রবেশ করেছিল। পাকিস্তানিরা একটি গুরুত্বপূর্ণ অবস্থান দখল করেছিল, যেটাকে তারা "কায়েদ পোস্ট " বলে অভিহিত করেছিল ( কায়-ই-আজম, মুহাম্মদ আলী জিন্নাহর উপাধি থেকে)। পোস্টটি সিয়াচেন হিমবাহ অঞ্চলের সর্বোচ্চ চূড়ায় ৬৫০০০ মিটার উচ্চতায় অবস্থিত (বানা সিংহের সম্মানে এই শিখরটির নামকরণ করা হয়েছিল "বানা শীর্ষ")। এই বৈশিষ্ট্য থেকে পাকিস্তানিরা ভারতীয় সেনাবাহিনীর অবস্থানগুলিতে নজর কাড়তে পারে যেহেতু উচ্চতাটি পুরো সাল্টোরিও পরিসীমা এবং সিয়াচেন হিমবাহ সম্পর্কে পরিষ্কার ধারণা দেয়। শত্রু পোস্টটি কার্যত দু'দিকে ৪৫৭ মিটার উঁচু বরফের দেয়াল সহ এক দুর্ভেদ্য হিমবাহ দুর্গ ।
১৯৮৭ সালের ২৩ জুন থেকে মেজর ভারিন্দর সিংয়ের টাস্ক ফোর্সটি পোস্টটি দখলের জন্য একাধিক আক্রমণ চালিয়েছিল। প্রাথমিক ব্যর্থতার পরে, বানা সিংহের নেতৃত্বে ৫ সদস্যের দল সফলভাবে ১৯৮৭ সালের ২৬-এ কায়েদ পোস্টটি দখল করে। এনবি সাব বানা সিংহ এবং চুনী লাল সহ তাঁর সহযোদ্ধারা বরফের খাড়া 457 মিটার উঁচু দেয়ালে উঠেছিলেন। দলটি অপ্রত্যাশিত দিক থেকে কায়েদ পোস্টের কাছে পৌঁছেছিল, অন্যান্য দলের তুলনায় আরও দীর্ঘ এবং আরও কঠিন পদ্ধতির ব্যবহার করে। সেখানে একটি বরফ ঝড়ের ফলশ্রুতি ছিল যার ফলে দৃশ্যমানতা কম ছিল, যা ভারতীয় সৈন্যদের কভার দেয়। শীর্ষে পৌঁছানোর পরে, এনবি সাব বানা সিংহ দেখতে পেল যে সেখানে একটি একক পাকিস্তানি বাঙ্কার ছিল । সে বাঙ্কারে একটি গ্রেনেড লব করে দরজা বন্ধ করে দেয় এবং ভিতরে থাকা লোকজনকে হত্যা করে। উভয় পক্ষই হাত- মুখী যুদ্ধে জড়িত হয়েছিল, যেখানে ভারতীয় সেনারা বাঙ্কারের বাইরে পাকিস্তানি সেনাদের কয়েকটিকে সমাহার করেছিল। কয়েকজন পাকিস্তানি সৈন্য শিখর থেকে লাফিয়ে উঠেছিল। পরে, ভারতীয়রা পাকিস্তানি সেনাদের ছয়জনের লাশ উদ্ধার করে।
১৯৮৮ সালের ২ January শে জানুয়ারী, এনবি সাব বানা সিংহ অপারেশন রাজীবের সময় তাঁর সাহসিকতার জন্য ভারতের সর্বোচ্চ যুদ্ধকালীন বীরত্বের পদক পরম বির চক্রকে ভূষিত করা হয়েছিল। তিনি যে শিখরটি ধরেছিলেন সেটি তাঁর সম্মানে বানা টপ নামকরণ করা হয়েছিল। কারগিল যুদ্ধের সময়, তিনিই একমাত্র পিভিসি পুরস্কার ছিলেন যিনি তখনও সেনাবাহিনীতে কর্মরত ছিলেন।
পরম বীর চক্র উদ্ধৃতি
অফিশিয়াল ভারতীয় সেনাবাহিনীর ওয়েবসাইটে পরমবীর চক্র উদ্ধৃতিটি নিম্নরূপ:
অবসর গ্রহণের পরে
থাম্ব|250x250পিক্সেল| পরম যোদ্ধা স্থলে সিং এর মূর্তি, জাতীয় যুদ্ধ মেমোরিয়াল, নয়াদিল্লি নায়েব সুবেদার বানা সিংহকে ১৯৯২ সালের ১ ডিসেম্বর সুবেদার পদোন্নতি দেওয়া হয়, ২০ ই অক্টোবর ১৯৯৬ এ সুবেদার মেজর পদে পদোন্নতি দিয়ে। অবসর নেওয়ার সময় তাঁকে ক্যাপ্টেনের সম্মানসূচক পদমর্যাদা দেওয়া হয়। ক্যাপ্টেন বানা সিং ৩১ অক্টোবর ২০০০ অবসর নিয়েছিলেন। জম্মু ও কাশ্মীর (রাজ্য)|জম্মু ও কাশ্মীর সরকার তাকে মাসে  ১৬৬ রুপি পেনশন দিয়েছিল। বানা সিং স্বল্প পরিমাণের বিরুদ্ধে প্রতিবাদ জানিয়ে ইঙ্গিত করে যে প্রতিবেশী রাজ্য পাঞ্জাব এবং হিমাচল প্রদেশ পরম চক্র পুরস্কারপ্রাপ্তদেরকে  ১০,০০০ রুপি উপরে মাসিক পেনশন প্রদান করেছিল। ২০০০ সালের অক্টোবরে ক্যাপ্টেন অমরিন্দর সিংয়ের নেতৃত্বে পাঞ্জাব সরকার তার জন্য  ১০০০ রুপি নগদ পুরস্কার ঘোষণা করে। ২০০০ সালের মার্চ মাসে আমরিন্ডারের উত্তরসূরি প্রকাশ সিং বাদল বানা সিংহের কাছে এই চেকটি উপস্থাপন করেছিলেন। পাঞ্জাব সরকার তাকে  ২৫,০০,০০০ রুপি, মাসিক  ১৫,০০০ রুপি ভাতা এবং একটি পাঞ্জাবের ২৫ একর জমির প্রস্তাবও দিয়েছিল। তবে, তিনি প্রস্তাবটি প্রত্যাখ্যান করে বলেছিলেন যে তিনি জে অ্যান্ড কে-র বাসিন্দা। জেএন্ডকে সরকার তার নামে জম্মুর রণবীর সিং পোড়া অঞ্চলে একটি স্টেডিয়ামের নামকরণ করেছিল এবং ২০১০ সালে এর উন্নয়নের জন্য ৫,০০,০০০ রুপি মঞ্জুর করে। তবে, ২০১৩ সালে, দ্য ট্রিবিউন জানিয়েছে যে তহবিল প্রকাশ করা হয়নি, এবং বানা সিং মেমোরিয়াল স্টেডিয়ামটি খারাপ অবস্থানে ছিল।
বানা সিংহের ছেলে রাজিন্দর সিংহ ১৮ বছর বয়সে ২০০৮ সালে ভারতীয় সেনাবাহিনীতে যোগ দিয়েছিলেন।
আফগানিস্তানে বাহাই ধর্ম
১৮৮০-এর দশকে বাহাইদের পদচারণা দিয়ে আফগানিস্তানে বাহাই বিশ্বাস শুরু হয়েছিল। তবে ১৯৩০ এর দশক পর্যন্ত কোনও বাহাই সেখানে স্থায়ীভাবে বসতি স্থাপন করেননি। ১৯৪৮ সালে কাবুলে প্রথমবারের মতো একটি বাহাই স্থানীয় আধ্যাত্মিক পরিষদ নির্বাচিত হয়েছিল এবং কয়েক বছর পরে ১৯৬৯ সালে পুনরায় নির্বাচিত হয়। যদিও জনসংখ্যা সম্ভবত হাজারে পৌঁছেছিল, আফগানিস্তানে সোভিয়েত আক্রমণ এবং তালেবানদের কঠোর শাসনের অধীনে বাহাইরা কোনও প্রতিষ্ঠানে থাকার অধিকার হারিয়ে ফেলে এবং অনেকে পালিয়ে যায়। ২০০৭ সালের একটি আনুমানিক পরিসংখ্যান অনুসারে, আফগানিস্তানে বাহাইদের সংখ্যা প্রায় ৪০০ জন। তবে অ্যাসোসিয়েশন অফ রিলিজিয়ন ডেটা আর্কাইভ অনুমান করেছে যে, ২০০৫ সালে আফগানিস্তানে প্রায় ১৫০০০ বাহাই ছিল।
প্রাথমিক কাল
বাহাই সূত্রে জানা যায়, বাহাউল্লাহর জীবদ্দশায় জামাল এফেন্দীই সম্ভবত ১৮৮০ এর দশকের শেষভাগে আফগানিস্তান অঞ্চল পরিদর্শনকারী প্রথম বাহাই ছিলেন। আফগানিস্তানের বাইরে বাহাই হয়ে ওঠা প্রথম আফগান হলেন ড. বাহাউল্লাহ খান। তিনি তখন সমরকান্দে অবস্থান করছিলেন এবং মির্জা আবুল-ফাদাইলের মাধ্যমে বাহাই বিশ্বাসের কথা শুনেছিলেন।
বিশ্বযুদ্ধের পরে
১৯৬৩ সালের মধ্যে কাবুলের বিধানসভা প্রাতিষ্ঠানিক মর্যাদা হারিয়েছিল। কাবুলের বিধানসভাটি পরবর্তীকালে ১৯৬৯ সালে পুনরায় নির্বাচিত হয় এবং ১৯৭২ সালে প্রথম জাতীয় আধ্যাত্মিক পরিষদ নির্বাচিত হয়েছিল। ১৯৭০ এর দশকের মাঝামাঝি সময়ে আনুমানিক ৪০০ বাহাই ছিলো এবং ১৯৭৩ সালে চারটি সংসদীয় সম্মেলন হয়েছিল।
মিশআল আল শাম্মারি
মিশআল কাসিম আল শাম্মারি (مشعل الشمري, Meshaal Al-Shammeri; জন্ম: ১৯ জানুয়ারি ১৯৯৫; মিশআল আল শাম্মারি নামে সুপরিচিত) হলেন একজন কাতারি পেশাদার ফুটবল খেলোয়াড়। তিনি বর্তমানে কাতারের পেশাদার ফুটবল লিগের শীর্ষ স্তর কাতার স্টার্স লিগের ক্লাব আল সাইলিয়াহের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় এবং ডান পার্শ্বীয় মধ্যমাঠের খেলোয়াড় হিসেবে খেলেন।
প্রারম্ভিক জীবন
মিশআল কাসিম আল শাম্মারি ১৯৯৫ সালের ১৯শে জানুয়ারি তারিখে কাতারের দোহায় জন্মগ্রহণ করেছেন এবং সেখানেই তার শৈশব অতিবাহিত করেছেন।
জন আলেক্সেন্ডার হান্টার
জন আলেক্সেন্ডার হান্টার বা '''জে. এ. হান্টার (ইংরেজিঃ John Alexander Hunter''') একজন প্রখ্যাত শিকারি। তিনি মূলত আফ্রিকা অঞ্চলে শিকার করেছেন।
জন্ম ও ব্যক্তি জীবন
জন হান্টার ১৮৮৭ সালে শেরিংটন, ডুমফ্রাইস-শায়ার, স্কটল্যান্ডে জন্মগ্রহণ করেন। ১৯১৮ সালে তিনি হিলডা বানবারিকে বিয়ে করেন। জন-হিলডা দম্পতির ঘরে ডোরেন, শিলা, লেসলি, গর্ডন, ডেনিস এবং ডেভিড নামের ৬ সন্তান জন্মগ্রহণ করে। বড় ছেলে অ্যালেক্স হান্টার পিতার পদাঙ্ক অনুসরণ করে সাফারি গাইডের পেশা বেছে নেন ও কেনিয়ায় সাফারি গাইড হিসেবে কাজ শুরু করেন। জন হান্টার ডেনিস ফিঞ্চ হাটনের সমসাময়িক ও বন্ধু ছিলেন। ফিঞ্চ হাটনকে কেন্দ্র করে পরবর্তীতে রবার্ট রেডফোর্ড তার "আউট অব আফ্রিকা" চলচ্চিত্রটি তৈরি করেন। জন হান্টার তার লিখিত বিইয়ে বন্ধু ফিঞ্চের মর্মান্তিক মৃত্যু সম্পর্কে লিখে গিয়েছেন। ১৯৫৮ সালে জন, মাকিন্দু, কেনিয়াতে "হান্টার লজ" তৈরি করেন ও সেখানে তিনি ১৯৬৩ সালে মারা যান।
কর্মজীবন
জন ঊনবিংশ শতাব্দীর শুরুর দিক থেকে ১৯৫০ সাল অবধি আফ্রিকায় অনেক উল্লেখযোগ্য সাফারি বা শিকারের নেতৃত্ব দিয়েছেন। তিনি ১৯০৮ সালে স্থায়িভাবে ব্রিটেন অধিকৃত পূর্ব আফ্রিকায় অভিবাসন গ্রহণ করেন।
স্বলিখিত গ্রন্থ
জন হান্টার বেশ কিছু বই লিখেছেন। বইগুলোর কিছু আত্মজৈবনিক ও কিছু ব্যক্তিগত অভিজ্ঞতা থেকে লিখিত কল্পকাহিনী। প্রকাশিত মূল কপিগুলো অনেক আগেই নিঃশেষ হয়ে গেছে। তবে বর্তমানে তার অনেক বইয়ের পুনঃ মুদ্রণ হচ্ছে।
হান্টারের উপর লিখিত বই ও নির্মিত চলচ্চিত্র
জন হান্টারের উপর নির্মিত চলচ্চিত্রঃ
মহিলা বিশ্ববিদ্যালয় সোয়াবি
মহিলা বিশ্ববিদ্যালয় সোয়াবি পাকিস্তানের খাইবার পাখতুনখোয়ার সোয়াবিতে অবস্থিত একটি পাবলিক বিশ্ববিদ্যালয়। বিশ্ববিদ্যালয়টি প্রাদেশিক সরকার দ্বারা পরিচালিত হয় এবং ২০১৬ সালে প্রতিষ্ঠিত হয়েছিল।
ভিশন
মহিলা বিশ্ববিদ্যালয় সোয়াবি বিশ্বমানের নেতা, শিক্ষাবিদ, বিজ্ঞানী, গবেষক, আইটি পেশাদার, শিল্পী, সমাজ বিজ্ঞানী, নীতি নির্ধারকদের ভাল জ্ঞান, দৃষ্টিভঙ্গি, সততা এবং নৈতিক মূল্যবোধ তৈরি করতে চায়।
বিভাগ এবং অনুষদ
বিশ্ববিদ্যালয়ে বর্তমানে নিম্নলিখিত বিভাগ রয়েছে।
তথ্যপ্রযুক্তি বিভাগে ড. মুহাম্মদ ফুরকান আইটি ইনচার্জ হিসেবে কাজ করেন। দলের অন্য সদস্যরা হলেন ওয়াসিম খান, জোহর আলী এবং ফাওয়াদ আজম  ।
তানভীর ইমাম
তানভীর ইমাম (জন্ম: ১ জানুয়ারি ১৯৬০) বাংলাদেশের সিরাজগঞ্জ-৪ আসনের সংসদ সদস্য। তিনি ২০১৪ ও ২০১৮ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।
জন্ম ও শিক্ষাজীবন
তানভীর ইমামের পৈতৃক বাড়ি সিরাজগঞ্জ জেলার উল্লাপাড়া উপজেলার খান সনতোলা গ্রামে। তিনি ব্যবসায় প্রশাসনে স্নাতকোত্তর ডিগ্রি অর্জন করেছেন।
লুটকেস
লুটকেস একটি ২০২০ সালের ভারতীয় হিন্দি- ভাষায় রচিত কৌতুক থ্রিলার । চলচ্চিত্রটির পরিচালনা করেছেন  নবীন পরিচালক রাজেশ কৃষ্ণান  যিনি ওয়েব সিরিজ টিভিএফ ট্রিপলিংয়ের ও পরিচালনাও করেছেন। ছবিটি প্রযোজনা এবং ফক্স স্টার স্টুডিওজ  দ্বারা অর্থায়নকৃত হয়। এতে মুখ্য চরিত্রে কুণাল খেমু এবং রসিকা দুগল এবং সহায়ক চরিত্রে বিজয় রাজ, রণভীর শোরে এবং গজরাজ রাও রয়েছেন। ছবিটির ঘটনা একটি লাল রঙের স্যুটকেস কে কেন্দ্র করে  (জয় বাগম্যান / আনন্দ পেটিকর) ঘটে থাকে। এটি ২০২০ সালের ১০ এপ্রিল  মুক্তির জন্য নির্ধারিত ছিল, তবে কোভিড-১৯ মহামারী  জনিত কারণে এর মুক্তি স্থগিত করা হয়েছিল।  এটি ২০২০ সালের ৩১ জুলাই ডিজনি + হটস্টারে প্রকাশিত হয়েছিল। প্রকাশের পর পরই, এটি এর কৌতুক, সুর এবং কৌতুক অভিনয়ের জন্য অত্যন্ত ইতিবাচক পর্যালোচনাসমূহের সাথে গৃহীত হয়েছিল।
পটভূমি
কোল্টে সিসিটিভি ফুটেজ থেকে অটোরিকশা চালকের সন্ধান পেয়ে যান এবং নন্দনকে সনাক্ত করতে সক্ষম হন (চালক তার নাম এবং ব্যাঙ্কের তথ্য দিয়ে নন্দনের ডেবিট কার্ডটি চিহ্নিত করেছিলেন)। নন্দন টাকা গণনার মেশিন সম্পর্কে জিজ্ঞাসা করতে তার ব্যাঙ্কে যায়, তবে ক্যাশিয়াররা তাকে উপহাস করে। এক পর্যায়ে আতঙ্কিত হয়ে সে একটি দৃশ্য তৈরি করে চলে যায়। কোল্টে যখন একই ব্যাঙ্কে তদন্ত করছেন ঠিক তখনি ক্যাশিয়াররা তাকে নন্দনের সন্দেহজনক আচরণ সম্পর্কে অবহিত করে এবং তাকে নন্দনের ঠিকানা সরবরাহ করে। রান্নাঘরে লতা যখনি লুকানো স্যুটকেস পেয়েছিলেন  ঠিক তখনি কোল্টে তাঁর বাড়িতে এসে হাজির হলেন। কোল্টে পরিবারকে বন্দুক ঠেকিয়ে ধরে রাখে এবং টাকা ফেরতের দাবি জানালে  নন্দন তা মেনে চলতে রাজি হয়। কোল্টে অফিসে লুকিয়ে রাখা প্যাকেটটি সম্পর্কে জানতে পারেন এবং এটি পুনরুদ্ধার করতে নন্দনকে নিয়ে যায়। বালার লোকেরা তাদের মনিবকে এই খবর দেয়, এবং বালা এবং পাতিল কোল্টিকে হত্যা করতে এবং এই অর্থ পুনরুদ্ধারের জন্য হাত মিলায়।
কোল্টে এবং নন্দন অফিসে পৌঁছালে কোল্টে নন্দনকে টাকা নিয়ে আসার জন্য জন্য ভিতরে পাঠিয়ে দেয় - নন্দন চলে যাওয়ার সাথে সাথে কোল্টের ওপর বালার লোকজন অতর্কিত আক্রমণ করে। তিনি পালাতে সক্ষম হন এবং পাতিলের ফাইল খুঁজে পান আর এর গুরুত্ব অনুধাবন করে তিনি পাতিলকে ব্ল্যাকমেইল করার সিদ্ধান্ত নেন। এদিকে প্যাকেটটি পুনরুদ্ধারের চেষ্টা করায় করতে নন্দনকে তার মাতাল বস আটকে রেখেছিল। কোল্টে তাকে গোপন গুদামে আসার নির্দেশ দেয়। নন্দন সেখানে যেতে সক্ষম হয় তবে বালা ও ওমর তাদের নিজ নিজ লোকজন নিয়ে গুদামে তাদের ওপর ঝাঁপিয়ে পড়ে।  এই গোলাগুলিতে, নন্দনই একমাত্র জীবিত অবস্থায় ফিরে। লোভ থেকে শিক্ষা না নিয়ে বরং  সে গুদামে টাকা নেওয়ার সিদ্ধান্ত নেয়। তবে ফাইলটি ছেড়ে আসে। ফাইলের বিষয়বস্তুসমূহ সম্পর্কে সর্বসাকুল্যে জেনে গেলে পাতিলের রাজনৈতিক কর্মজীবন সমাপ্ত হয়ে যায়। তিনি তার গ্রামে অবসর নিয়ে কৃষিকাজ করেন, কিন্তু ওমরের লোকেরা পরবর্তীতে তাকে ধরে ফেলে হত্যা করে।
প্রযোজনা
চলচ্চিত্রের চিত্রগ্রহণ জুলাই ২০১৯ এর মাঝামাঝি সময়ে শুরু হয়েছিল
মুক্তি
প্রথম পোস্টারটি প্রকাশিত হয়েছে ১৬ ই সেপ্টেম্বর ২০১৯ সালে। ২০২০ সালের ১০ এপ্রিল ছবিটি মুক্তি পাওয়ার কথা ছিল । তবে COVID-19 মহামারীজনিত কারণে অনির্দিষ্টকালের জন্য তা স্থগিত হয়েছিল। ২০২০ সালের ২২ শে জুন, ডিজনি + হটস্টার ভার্চুয়াল প্রেস কনফারেন্স পরিচালনা করে যেখানে উদয় শঙ্কর ঘোষণা করেছিলেন যে ছবিটি ডিজনি + হটস্টারে একচেটিয়াভাবে ডিজনি + হটস্টার মাল্টিপ্লেক্স উদ্যোগের অংশ হিসাবে প্রকাশ করবে। অবশেষে এটি ২০২০ সালের ৩১ জুলাই প্রকাশিত হয়।
সাউন্ডট্র্যাক
চলচ্চিত্রটির সংগীত পরিচালনা করেছেন রোহান-বিনায়ক এবং আমার মঙ্গরুলকর, সুর করেছেন গীতিকার শ্রেয়াস জৈন ও কপিল সাওয়ান্ত।
দেবদাস (১৯৭৯-এর চলচ্চিত্র)
দেবদাস ১৯৭৯ সালে মুক্তিপ্রাপ্ত বাংলা ভাষার ভারতীয় চলচ্চিত্র। শরৎচন্দ্র চট্টোপাধ্যায় রচিত দেবদাস উপন্যাস অবলম্বনে চলচ্চিত্রটি পরিচালনা করেন দিলীপ রায়। এই একই গল্প নিয়ে একই নামে এর আগে ও পরে বিভিন্ন ভারতীয় ভাষায় চলচ্চিত্রটি তৈরি হয়েছে । এই সিনেমায়া মুখ্য ভূমিকায় অভিনয় করেছিলেন সৌমিত্র চট্টোপাধ্যায় এবং উত্তম কুমার । যথাক্রমে দেবদাস ও চুণীলালের চরিত্রে ।
দিন
এক দিন হলো সময়ের একটি একক।সূর্য উঠা থেকে শুরু করে সূর্য অস্ত যাওয়ার পর থেকে পুনরায় সূর্য উঠা পর্যন্ত সময়কে দিন বলা হয়।
সমার্থক শব্দ
দিবা, দিবস, অহ্ন, অহন, অষ্টপ্রহর
জ্যোতির্বৈজ্ঞানিক সংজ্ঞা
thumb|1-->2=নাক্ষত্র দিন, 1-->3=সৌরদিন জ্যোতির্বিজ্ঞানে আহ্নিক গতির এক আবর্তন পূর্ণ হতে যে সময় লাগে তা হল একদিন। তবে তা সূর্যের আপেক্ষিকভাবে সংজ্ঞাত হলে সৌরদিন (solar day) যা বার্ষিক গতির কারণে নাক্ষত্র দিনের (sideral day) থেকে একটু লম্বা ও বিভিন্ন ঋতুতে স্বল্প তরতম্যযুক্ত।
চাংশা ইভিনিং নিউজ
চাংশা ইভিনিং নিউজ (长沙晚报 পিনইন : চাংশা ওয়াংপাও) ১ জুলাই, ১৯৫৬ সালে চাংশা ইভিনিং নিউজ প্রেস গ্রুপ কর্তৃক প্রতিষ্ঠিত হয়, যা চীনের হুনান প্রদেশের চাংশা সিটির একটি সংবাদপত্র। এটি একটি ২৪ পৃষ্ঠার ব্রডশিট সংবাদপত্র। ২০০৪ সালের আগস্টে উভয় পার্শ্বে রঙিন মুদ্রণে প্রকাশিত এটি হুনান প্রদেশের প্রথম পত্রিকা। সমন্বিত মিডিয়া প্রচার করতে, চাংশা ইভিনিং নিউজ মিডিয়া সৃজনশীল পণ্য এবং প্রযুক্তিগত উদ্ভাবন ও আধুনিকায়নের "রিসোর্স শেয়ারিং" মাধ্যম হয়ে উঠেছে।
দিন
জ্যোতির্বৈজ্ঞানিক সংজ্ঞা
(ভাষাগত ভাবে দিনের সূর্যালোকিত অংশ হল "দিন", অন্ধকার ভাগ রাত্রি (রজনী)। সেক্ষেত্র সারা-দিন-রাত বললে তবে পুরো ২৪ ঘণ্টা বোঝায়)
অন্যান্য সময় এককের সঙ্গে সম্পর্ক
২৪ ঘণ্টায় (৮৬,৪০০ সেকন্ডে) এক দিন ধরা হয়।
চাংশা ইভিনিং নিউজ
বিবরণ
২৫ এপ্রিল, ১৯৫৬-এ, চাংশা ইভিনিং নিউজ সংবাদপত্রে চাংশার একটি ছবি প্রথম প্রকাশ করেছিল। এটি ১৯৫৬ সালের ১ জুলাই চাংশা ডেইলি নামে প্রতিষ্ঠিত হয়েছিল। ১৯৬১ সালের জানুয়ারিতে, "চাংশা ডেইলি" পরিবর্তন করে "চাংশা ইভিনিং নিউজ" করা হয়। এটি সাংস্কৃতিক বিপ্লবের সময় বাধাগ্রস্ত হয়েছিল। ১৯৭৮ সালে, "চাংশা ইভিনিং নিউজ" পুনরায় "চাংশা ডেইলি" নামে প্রকাশিত হয় এবং ১৯৮৮ সালের ১ অক্টোবর থেকে আবার "চাংশা ইভিনিং নিউজ" নামে ফিরে আসে। ৩০শে জুন, ২০০৩ খবরের কাগজটি চাংশা থেকে শেঞ্জেন (বর্তমানে কে9017/9018 ট্রেন) কে177/518 ট্রেনটির নামকরণ করে। যা হুনান মিডিয়ায় কোন পরিবহন গাড়ির প্রথম নামকরণ করা ছিল।
পরশুরামের প্রাসাদ
পরশুরামের প্রাসাদ ঐতিহাসিক মহাস্থানগড়ের সীমানা প্রাচীর বেষ্টনীর ভিতরে যেসব প্রাচীন সভ্যতার নিদর্শন আবিষ্কৃত হয়েছে তার মধ্যে অন্যতম। স্থানীয়ভাবে এটি তথাকথিত হিন্দু নৃপতি পশুরামের প্যালেস নামে পরিচিত।
ইতিহাস
১৯০৭, ১৯৬১ ও ১৯৯৫ সালে মোট তিন বার এখানে প্রত্নতাত্ত্বিক খনন কাজ পরিচালনা করে তিনটি নির্মাণ যুগের সন্ধান পাওয়া যায়।
১৯৬১ সালে উপরিভাগের ইমারত ভেদ করে দুইটি গভীর খাদ খননের ফলে আরও দুইটি নির্মাণ যুগের ইমারতের ভগ্নাবশেষসহ বহুসংখ্যক উজ্জ্বল মৃৎপাত্রের টুকরা পাওয়া যায়। যা সুলতানি আমলের মৃৎপাত্রের সাথে সাদৃশ্যপূর্ন। অর্থাৎ দ্বিতীয় পর্যায়ের নির্মাণ কাল ১৫শ/১৬শ শতকের বা সুলতানী আমলের বলে প্রত্নতত্ত্ববিদগণ ধারণা করেন। এছাড়া এখানে কোম্পানি আমলের (১৮৩৫-১৮৫৩) দুইটি মুদ্রা পাওয়া গেছে।
সুলতানী আমলের ইমারতের নিচে প্রথম পর্যায়ে নির্মিত ইমারতের ভবনাবশেষসহ পোড়ামাটির চিত্রফলক, প্রস্তর নির্মিত বিষ্ণুপট্টের ভগ্নাংশ ও বহু কড়ি পাওয়া গেছে। প্রথম পর্যায়ে প্রাপ্ত স্থাপত্যের কাঠামো ও প্রত্নবস্তুর সাথে পাল আমলের কাঠামো ও প্রত্নবস্তুর সাদৃশ্য রয়েছে। অর্থাৎ প্রথম পর্যায়ে প্রাপ্ত এ সকল নিদর্শন থেকে ধারণা করা যায়, এখানে অষ্টক শতক বা পাল আমলের নির্মিত ইমারতের ধ্বংসাবশেষ রয়েছে।
অবকাঠামো
উপরের স্তরে অপেক্ষাকৃত আধুনিককালে নির্মিত একটি বিরাট আবাস বাটির সম্পূর্ণ নকশা উন্মোচিত হয়েছে। অন্দর মহলে অবস্থিত ছোট একটি অঙ্গনের দিকে মুখ করে নির্মিত পৃথক পৃথক ৪টি মহল বা অংশের অস্তিত্ব পাওয়া গেছে। মহলগুলোর প্রবেশ পথ সহ বেশ কিছু কক্ষ, সোপান শ্রেণী, সীমানা প্রাচীর এবং পূর্ব ও পশ্চিমে দুটি প্রবেশদ্বার আবিষ্কৃত হয়েছে। মুল প্রবেশদ্বার হচ্ছে পূর্ব পাশের প্রবেশদ্বার। যার দুই পাশে দুইটি প্রহরী কক্ষের নিদর্শন দেখা যায়। উপরিভাগে মোঘল ও ব্রিটিশ আমলে ব্যবহৃত ছোট আকারে ইট, চুন সুরকির আস্তর, চুনকামের ব্যবহার, গঠনশৈলী ইত্যাদি দেখে অনুমান করা যায় যে, এই ইমারত অষ্টাদশ শতকের শেষদিকে নির্মিত হয়েছিল।
রবিন হুড (১৯৭৩-এর চলচ্চিত্র)
রবিন হুড ১৯৭৩ সালে মুক্তিপ্রাপ্ত মার্কিন এনিমেশন কমেডি এডভেঞ্চার চলচ্চিত্র। এটির প্রযোজনা করেন ওয়াল্ট ডিসনি এনিমেশন স্টুডিওস, যেটি ৮ নভেম্বর ১৯৭৩ সালে যুক্তরাষ্ট্রে প্রথম মুক্তি পায়। এটি মূলত ইংরেজ লোককাহিনীর দুঃসাহসিক অভিযাত্রী রবিন হুড এর এনিমেশন সংস্করণ।
ঘণ্টা (সময়)
ঘণ্টা সময়ের একক। ৬০ মিনিটে ১ ঘণ্টা, এবং এক দিনে ২৪ ঘণ্টা।
পত্রালি চট্টোপাধ্যায়
পত্রালি চট্টোপাধ্যায় একজন ভারতীয় অভিনেত্রী। তিনি বাংলা সিনেমা ও হিন্দি টেলিভিশন ধারাবাহিকে অভিনয় করেন। ক্যা হাল মিস্টার পাঞ্চাল?, রাধাকৃষ্ণ, চন্দ্রাকান্তা এবং রাম সিয়া কে লাভ কুশের জন্য পরিচিত। তিনি ২০১৪ সাল থেকে টেলিভিশন ইন্ডাস্ট্রিতে সক্রিয়।
জীবনী
পত্রালি চট্টোপাধ্যায়ের জন্ম পশ্চিমবঙ্গের কলকাতায়। তিনি বাংলা চলচ্চিত্রের মাধ্যমে তার কর্মজীবন শুরু করেছিলেন। তিনি ২০১৪ সালে বাংলা চলচ্চিত্র বাঙালী বাবু ইংলিশ মেমের মাধ্যমে অভিনয়ে অভিষেক করেন। তিনি ২০১৬ সালে ওড়িয়া চলচ্চিত্র "চিনি" তে অভিনয় করেন। এছাড়া তিনি কি ডাবা টাক্কার, নুয়া নুয়া প্রেমারে ইত্যাদি ওড়িয়া সিনেমায় অভিনয় করেছেন। ২০১৬ সালে তিনি বাংলাদেশি সিনেমা বাজে ছেলে - দ্য লোফার এ অভিনয় করেন। কয়েক বছর আঞ্চলিক চলচ্চিত্রে কাজ করার পর পত্রালী টেলিভিশনে ক্যারিয়ার গড়ার জন্য মুম্বাই চলে যান। মুম্বাইয়ে তিনি অ্যান্ড টিভি চ্যানেলের ধারাবাহিকের কুইন্স হ্যায় হাম দিয়ে টেলিভিশনে অভিষেক করেন। পরবর্তীতে তাকে বেশ কয়েকটি টেলিভিশন ধারাবাহিক ক্যা হাল মিস্টার পাঞ্চাল?, কর্মফল দাতা শনি, বিক্রম বেতাল কি রহস্য গাথা, চন্দ্রাকান্তা, রাম সিয়া কে লাভ কুশ এবং রাধাকৃষ্ণ -এ দেখা যায়।
জেড৫০০৪ (বাংলাদেশ)
জেড৫০০৪ বা রানীশংকাইল-হরিপুর সড়ক হচ্ছে বাংলাদেশের একটি আঞ্চলিক জেলা সড়ক। এটি উত্তর বাংলাদেশের ঠাকুরগাঁও জেলার রাণীশংকৈল পৌরসভায় আরম্ভ হয়ে প্রথমে পূর্ব-পশ্চিম এবং পরে উত্তর থেকে দক্ষিণ-পশ্চিম বিন্যাসে চলে গেছে।
দৈর্ঘ্য
রানীশংকাইল-হরিপুর সড়ক বা জেড৫০০৪-এর দৈর্ঘ্য ১৮ কিলোমিটার বা ১১ মাইল।
রাওয়ালপিন্ডি বিভাগ
রাওয়ালপিন্ডি বিভাগ পাকিস্তানের পাঞ্জাব প্রদেশের প্রশাসনিক উপবিভাগগুলির মধ্যে একটি ছিল, যেটি যুক্তরাষ্ট্রীয় এবং প্রাদেশিক নিম্নস্থ পর্যায়ের তৃতীয় স্তরের সরকার কর্তৃক গঠন করা হয়েছিল। বিভাগগুলি ৪র্থ পর্যায়ের সরকার কর্তৃক জেলা হিসেবে গঠন করা হয়েছিল, কিন্তু ২০০০ সালে স্থানীয় সরকার এটিকে সংস্কার করে প্রশাসনিক বিভাগকে বিলুপ্ত করে ৩য় পর্যায়ের সরকার নতুন জেলা হিসেবে উন্মোচিত হয়।
ছোট পাতা-নাক বাদুড়
ছোট পাতা-নাক বাদুড় বা পাংশুটে গোলপাতা বাদুড় (Least Leaf-nosed Bat বা Ashy roundleaf bat) (বৈজ্ঞানিক নাম:Hipposideros cineraceus) হচ্ছে Hipposideridae পরিবারের একটি বাদুড়ের প্রজাতি। এদেরকে ভারত, ইন্দোনেশিয়া, লাওস, মালয়েশিয়া, মায়ানমার, পাকিস্তান, থাইল্যান্ড, এবং ভিয়েতনামে পাওয়া যায়।
বিবরণ ও স্বভাব
ছোট পাতা-নাক বাদুড় খুবই ছোট আকারের। এদের মাথাসহ দেহের দৈর্ঘ্য মাত্র ৩ দশমিক ৭ সেন্টিমিটার। এদের শরীরের ওপরের অংশের লোম ধূসর বাদামি থেকে কমলা রঙের এবং নিচের অংশের রং ফ্যাকাশে থেকে প্রায় সাদা। পাখা ও কান ধূসর কালো। নাকের মাথার দিকটা দেখতে কিছুটা ছোট আকারের পাতার মতো, এ জন্যই এর নাম পাতা-নাক বাদুড়। এসব বাদুড় পাহাড়ি অঞ্চলে বাস করতে পছন্দ করে। দিনের বেলা থাকে পাহাড়ের গুহা বা গাছের খোঁড়লে। রাতে বের হয়ে পোকামাকড় ধরে খায়।
কোণার্ক সূর্য মন্দির
কোণার্ক সূর্য মন্দির (କୋଣାର୍କ ସୂର୍ଯ୍ୟ ମନ୍ଦିର) ১৩শ-শতাব্দীতে নির্মিত ভারতের ওড়িশা রাজ্যের পুরী জেলার কোণার্ক শহরে অবস্থিত। বিশ্বাস করা হয় যে, মন্দিরটি ১২৫৫ খ্রিষ্টাব্দে পূর্ব গঙ্গ রাজবংশের প্রথম নরসিংহদেব এটি নির্মাণ করেছিলেন। মন্দির কমপ্লেক্সটি একটি বিশাল রথের আকৃতিতে (সূক্ষ্ম কারুকার্যময় পাথরের চাকা, স্তম্ভ ও দেওয়াল সহ) তৈরি করা হয়েছে। কাঠামোর একটি প্রধান অংশ এখন ধ্বংসাবশেষ। মন্দিরটি একটি বিশ্ব ঐতিহ্যবাহী স্থান এবং ভারতে সাতটি বিস্ময়ের বিভিন্ন তালিকাতেও রয়েছে। মন্দিরটি পুরী থেকে ৩৫ কিমি এবং ভুবনেশ্বর থেকে ৬৫ কিমি দূরে অবস্থিত।
নামের ব্যুৎপত্তি
কোণার্ক নামটি সংস্কৃত কোণ (কোনা বা কোণ) এবং অর্ক (সূর্য) শব্দদুটির সমন্বয়ে গঠিত, যা মন্দিরের উল্লেখিত সৌর দেবতা সূর্যকে উৎসর্গ করা হয়েছিল। অর্থাৎ সূর্যের বিভিন্ন কোণের অবস্থান। এই মন্দিরটি সূর্যেের বিভিন্ন অবস্থানের গুরুত্বপূর্ণ অর্থ বহন করে।
স্মৃতিস্তম্ভটিকে ইউরোপীয় নাবিকরা ব্ল্যাক প্যাগোডা (কালো পাগোডা) নামেও অভিহিত করতো। এর বিপরীতে, পুরীর জগন্নাথ মন্দিরটি হোয়াইট প্যাগোডা (সাদা পাগোডা) নামে পরিচিত ছিল। উভয় মন্দিরই নাবিকদের জন্য গুরুত্বপূর্ণ দর্শনীয় স্থান হিসেবে বিবেচিত হতো। কোণার্ক সূর্য মন্দিরের পরিকাঠামোর জন্য লোহার বিম ব্যবহৃত হয়েছিল।